## Pravilnik o sadržaju i obliku iskaznice stručnih radnika centra za socijalnu skrb, doma socijalne skrbi i druge pravne osobe koja pruža socijalne usluge

### NN 124/2012 (14.11.2012.), Pravilnik o sadržaju i obliku iskaznice stručnih radnika centra za socijalnu skrb, doma socijalne skrbi i druge pravne osobe koja pruža socijalne usluge

MINISTARSTVO SOCIJALNE POLITIKE I MLADIH

2701

Na temelju odredbe članka 197. stavak 4. i 8. Zakona o socijalnoj skrbi (»Narodne novine«, broj 33/12) ministrica socijalne politike i mladih donosi

PRAVILNIK

O SADRŽAJU I OBLIKU ISKAZNICE STRUČNIH RADNIKA CENTRA ZA SOCIJALNU SKRB, DOMA SOCIJALNE SKRBI I DRUGE PRAVNE OSOBE KOJA PRUŽA SOCIJALNE USLUGE

Članak 1.

Ovim Pravilnikom propisuje se sadržaj, oblik i materijal iskaznica kojom stručni radnici centra za socijalnu skrb, doma socijalne skrbi i druge pravne osobe koja pruža socijalne usluge dokazuju službeno svojstvo, identitet i ovlasti, te način njihova izdanja i uporabe.

Članak 2.

Službena iskaznica (u daljnjem tekstu: iskaznica) se izrađuje sublimacijskim ispisom na računalnom sustavu za izradu službenih iskaznica TIM – ID, kao plastična kartica pravokutnog oblika, bijele boje, izmjere 85,6 × 54 mm.

Članak 3.

Obrasci iskaznica tiskani su uz Pravilnik i čine njegov sastavni dio.

ISKAZNICA STRUČNIH RADNIKA CENTRA ZA SOCIJALNU SKRB

Članak 4.

Obrasci iskaznice stručnih radnika centra za socijalnu skrb sadrže:

a) na prednjoj strani:

1. natpis koji sadrži naziv i sjedište centra za socijalnu skrb (Obrazac »A«), odnosno natpis koji sadrži naziv i sjedišta centra za socijalnu skrb i podružnice (ako se izdaje stručnom radniku podružnice) (Obrazac »B«),

2. natpis »Iskaznica stručnog radnika«,

3. mjesto za fotografiju veličine 28x32 mm preko koje se utiskuje pečat centra za socijalnu skrb,

4. ime i prezime nositelja iskaznice,

5. serijski broj iskaznice;

b) na poleđini:

6. tekst ovlasti nositelja iskaznice koji glasi:

»Nositelj ove iskaznice radnik je \_\_\_\_\_\_\_\_\_\_\_\_\_\_\_\_\_\_\_(naziv i sjedište centra za socijalnu skrb), odnosno \_\_\_\_\_\_\_\_\_\_\_\_\_\_\_\_\_\_ (naziv i sjedište centra za socijalnu skrb i podružnice) i postupa u okviru ovlasti koje su odredbom članka 118. Zakona o socijalnoj skrbi dane centru za socijalnu skrb,

7. evidencijski broj iskaznice,

8. nadnevak izdavanja iskaznice,

9. mjesto pečata i potpis ravnatelja centra za socijalnu skrb.

Članak 5.

Iskaznicu iz članka 4. ovoga Pravilnika izdaje centar za socijalnu skrb.

O izdanim iskaznicama centar za socijalnu skrb vodi evidenciju.

Evidencija iz stavka 2. ovog članka sadrži ime i prezime stručnog radnika kojemu je iskaznica izdana, broj iskaznice, nadnevak uručenja, nadnevak povratka iskaznice, potpis nositelja iskaznice, te odjeljak za napomene.

Članak 6.

Stručni radnik centra za socijalnu skrb koji izgubi iskaznicu ili na drugi način ostane bez iskaznice obvezan je o tome odmah izvijestiti ravnatelja centra za socijalnu skrb.

Novu iskaznicu centar za socijalnu skrb izdat će nakon što je izgubljena ili na drugi način nestala iskaznica oglašena nevažećom u »Narodnim novinama«.

Do izdavanja nove iskaznice centar za socijalnu skrb će stručnom radniku izdati pisanu ovlast koja zamjenjuje iskaznicu.

Članak 7.

Stručni radnik centra za socijalnu skrb kojemu prestaje radni odnos obvezan je vratiti iskaznicu danom prestanka radnog odnosa, a najkasnije u roku 3 dana od dana prestanka radnog odnosa.

ISKAZNICA STRUČNIH RADNIKA DOMA SOCIJALNE SKRBI I DRUGE PRAVNE OSOBE KOJA PRUŽA SOCIJALNE USLUGE

Članak 8.

Obrazac iskaznice stručnih radnika doma socijalne skrbi i druge pravne osobe koja pruža socijalne usluge sadrži:

a) na prednjoj strani:

1. naziv i sjedište doma socijalne skrbi ili druge pravne osobe koja pruža socijalne usluge

2. naziv »Iskaznica stručnog radnika« (obrazac »C«)

3. mjesto za fotografiju veličine 28x32 mm preko koje se u donjem lijevom kutu otiskuje pečat doma socijalne skrbi ili druge pravne osobe koja pruža socijalne usluge,

4. ime i prezime nositelja iskaznice,

5. serijski broj iskaznice;

b) na poleđini:

6. tekst ovlasti nositelja iskaznice koji glasi:

»Nositelj ove iskaznice ima prava i ovlasti utvrđene Zakonom o socijalnoj skrbi i pisanoj ovlasti ravnatelja doma socijalne skrbi, odnosno druge osobe koja zastupa pravnu osobu koja pruža socijalne usluge.«

7. evidencijski broj iskaznice,

8. nadnevak izdavanja iskaznice,

9. mjesto pečata i potpis ravnatelja doma socijalne skrbi, odnosno osobe koja zastupa drugu pravnu osobu koja pruža socijalne usluge.

Članak 9.

Iskaznicu iz članka 8. ovoga Pravilnika izdaje dom socijalne skrbi ili druga pravna osoba koja pruža socijalne usluge.

O izdanim iskaznicama dom socijalne skrbi ili druga pravna osoba koja pruža socijalne usluge vodi evidenciju.

Evidencija iz stavka 2. ovog članka sadrži ime i prezime stručnog radnika kojemu je iskaznica izdana, broj iskaznice, nadnevak uručenja, nadnevak povratka iskaznice, potpis nositelja iskaznice, te odjeljak za napomene.

Članak 10.

Stručni radnik doma socijalne skrbi ili druge pravne osobe koja pruža socijalne usluge koji izgubi iskaznicu ili na drugi način ostane bez iskaznice obvezan je o tome odmah izvijestiti ravnatelja doma socijalne skrbi ili odgovornu osobu u pravnoj osobi.

Novu iskaznicu dom ili druga pravna osoba koja pruža socijalne usluge izdat će stručnom radniku nakon što je izgubljena ili na drugi način nestala iskaznica oglašena nevažećom u »Narodnim novinama«.

Do izdavanja nove iskaznice dom ili druga pravna osoba koja pruža socijalne usluge stručnom radniku će izdati pisanu ovlast koja zamjenjuje iskaznicu.

Članak 11.

Stručni radnik doma socijalne skrbi ili druge pravne osobe koja pruža socijalne usluge kojemu prestaje radni odnos obvezan je vratiti iskaznicu danom prestanka radnog odnosa, a najkasnije u roku 3 dana od dana prestanka radnog odnosa.

Članak 12.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/12-04/7

Urbroj: 519-03-1-2/1-12-2

Zagreb, 15. listopada 2012.

Ministrica

Milanka Opačić, v. r.

OBRASCI ISKAZNICE STRUČNIH RADNIKA CENTRA ZA SOCIJALNU SKRB I PODRUŽNICE

![](dodatni/423581.jpg)
![](dodatni/423582.jpg)

OBRASCI ISKAZNICE STRUČNIH RADNIKA DOMA SOCIJALNE SKRBI I DRUGE PRAVNE OSOBE SKRBI KOJE PRUŽAJU SOCIJALNE USLUGE

![](dodatni/423583.jpg)

124 14.11.2012 Pravilnik o sadržaju i obliku iskaznice stručnih radnika centra za socijalnu skrb, doma socijalne skrbi i druge pravne osobe koja pruža socijalne usluge

124 14.11.2012 Pravilnik o sadržaju i obliku iskaznice stručnih radnika centra za socijalnu skrb, doma socijalne skrbi i druge pravne osobe koja pruža socijalne usluge

Pravilnik, NN 124/2012-2701